De drømmer og drømmer om topplaceringer i AaB Håndbold, men det kniber, når ambitionerne skal leves ud på banen. Fredag aften løb AaB ind i et nyt nederlag. Denne gang på udebane til Tvis/Holstebro, som vandt kampen med 30-24. AaB måtte igen undværre Joachim Boldsen, som sad udenfor med en hælskade, som han pådrog sig til træning torsdag aften, da holdet spillede hockey. Tele2 Ligaen, mænd: Tvis/Holste.-AaB 30-24 (14-8). Tvis/Holste.: Hans Christian Lund 6, Lars Rasmussen 5, Lasse Andersen 5, Niklas Forsmo 5, Jesper Ahle 4, Heino Holm Knudsen 3, Jacob Thoustrup 2. AaB: André Jørgensen 6, Daniel Svensson 5, Jan Lennartsson 4 (2), Mathias Pape Granvig 2, Rasmus Haagensen 2, Kenneth Olsen 2 (1), Henrik Toft Hansen 1, Kristian Gjessing 1, Mikkel Ibsen 1. Udvisninger: Tvis/Holste. 2, AaB 3. Tilskuere: 2.077.

Opsummering:
Ambitionerne er store, men niveauet på banen er i bund. AaB Håndbold må efterhånden se langt efter toppen.